recursal/SuperWikiNEXT-32B huggingface dataset:
**Нов Чеган** (грчки: *Νέος Άγιος Αθανάσιος*, *Неос Агиос Атанасиос*) — новоизградено село во Воденско, Егејска Македонија, денес во општината Воден на Постолскиот округ во Централна Македонија, Грција. Населението е македонско, преселено од старото село Чеган.

Географија и местоположба
-------------------------

Селото е сместено 4 км источно од Чеган и 8 км северозападно од Острово. Лежи на надморска височина од 706 м.

Историја
--------

Населбата е подигната во 1980-тите, според властите, поради наводната „геолошката нестабилност" на старото село и населението на Чеган во голема мера е преселено во него.

Старото село Чеган значително настрадало Втората светска и Граѓанската војна, во кои многу жители загинале како активни борци во борбата против постоечкиот режим. Бројни семејства биле принудени да се иселат во Р Македонија и источноевропските земји, а самото село останало напуштено. Жителите биле преселени нешто пониско, во новосоздадениот Нов Чеган. По нормализацијата на состојбите, дел од жителите се вратиле и го обновиле Чеган, но населението веќе било значајно намалено и понатаму опаѓало, за што сведочи фактот што денес тоа има само 67 жители. Присилното иселување на селаните се смета за политичко-стратешка одлука, со цел да се олесни нивната асимилација поради блискоста на новото место со сообраќајниците, наместо понуденото официјално образложение.

Население
---------

Како нова населба, Нов Чеган за првпат се јавува во пописот од 1991 г.

| Година | 1991 | 2001 | 2011 |
| --- | --- | --- | --- |
| **Население** | 342 | 460 | 451 |

Самоуправа и политика
---------------------

Селото припаѓа на општинската единица Островско Езеро со седиште во Острово, која припаѓа на поголемата општина Воден, во округот Постол. Воедно, селото е дел од општинскиот оддел Чеган, каде спаѓа и селото Чеган.

Поврзано
--------

* Чеган
* Бегна — поранешно село на дел од чеганското население
* Чеганска офанзива
* Чеган Планина

Наводи
------

1. ↑  „Попис на населението од 2011 г. Трајно население". Државен завод за статистика на Грција.
2. 1 2 3 4  Симовски, Тодор (1998). *Населените места во Егејска Македонија : географски, етнички и стопански одлики*. I дел. Скопје: Институт за национална историја. стр. 52.
3. 1 2 3  Симовски, стр. 59-60

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во општината Воден |
| --- |
|  |
| ОЕ Воден | 
* Владово
* Воден
* Волкојанево
* Гугово
* Јаворјани
* Котугери
* Кронцелево
* Луковец
* Месимер
* Ново Луковец
* Нисија
* Оризари
* Ошљани
* Пачарешко
* Под
* Почеп
* Самар
* Теово
* Црковјани

 |
|  |
| ОЕ Островско Езеро | 
* Горно Граматиково
* Долно Граматиково
* Друшка
* Жерви
* Кадрево
* Кочана
* Нов Чеган
* Ослово
* Острово
* Ново Русилово
* Русилово
* Чеган

 |
|  |
| Историски | 
* Алгер
* Бегна
* Костен
* Лагот
* Ливадица (Кадрево)
* Ливадица (Под)
* Новосел
* Патичино
* Рангел
* Свети Ѓорѓи
* Свети Николци
* Турица
* Фурка

 |

 |
**Софија Викторовна Никитчук** е родена на 20 октомври 1993 година. Таа е руска глумица, модел и ја носи титулата за убавица прогласена на Мис Русија 2015 и ја претставувала својата земја на изборот за Мис на светот 2015 година.

Личен живот
-----------

Софија Никитчук е родена на 20 октомври 1993 година во Снежинск, Чељабинска област, Русија. Нејзината мајка Татјана била доктор, а татко и служел во руската војска. Таа завршила музички и уметнички училишта, посетувала часови по готвење и се занимавала со гимнастика и танцување. Откако Софија се преселила во Екатеринбург започнала да студира на Федералниот универзитет Урал.

Никитчук моментално студира на Факултетот за хуманистички науки и уметности на Федералниот универзитет Урал во Екатеринбург, Свердловска област. Во 2015 година ја освоила титулата Мис Екатеринбург.

Таа ја глумела улогата на Елена од Молдавија во историската ТВ-драмска серија „*Софија*" во 2016 година.

### Мис на Русија 2015 година

На 18 април 2015 година Никитчук била прогласена за Мис на Русија 2015 година во луксузната концертна сала во селото Барвика во Москва.

### Мис на светот 2015 година

Како „Мис на Русија 2015", Никитчук ја претставувала својата држава на Мис на светот 2015 година. Таа била првопласираната на натпреварот на 19 декември.

Наводи
------

1. ↑  „Miss Russia 2015: Sofia Nikitchuk Profile". missosology.info. April 18, 2015.
2. ↑  „Miss Russia 2015: Crowning Moment". news.yahoo.com. April 18, 2015. Архивирано од изворникот на 2015-04-19. Посетено на 2021-02-14.
3. ↑  „Miss Russia 2015: Sofia Nikitchuk". pageantsnews.com. April 18, 2015. Архивирано од изворникот на 2016-03-07. Посетено на 2021-02-14.

Надворешни врски
----------------

* Официјално мрежно место на Мис Русија
* Видео: Софија Никитчук ја круниса Мис Русија 2015 година
*За други значења на поимот **Дебар** видете на појаснителната страница*
Поглед на Дебарското Поле
**Дебарска Котлина** (**Дебарско Поле** или само **Поле**) — котлина на крајниот западен дел на Македонија во поречјето на Црн Дрим и Радика, помеѓу планините Крчин од исток, Стогово од југоисток и Јабланица од запад.

Котлината целосно не се наоѓа на територијата на Македонија, а сообраќајно е доста изолирана. Сообраќајно со другите делови комуницира преку тесните и длабоки клисури на Радика и Црн Дрим. Зафаќа површина од 973 км2, од која над 80% се наоѓа на надморска височина од 750 до 2.200 метри.

Дебарската Котлина е настаната со тектонските радијални движења во олигоценот и миоценот со алпското набирање. Таа е спуштена по должината на два раседи со различен правец на протегање: Косоврашки си–јз и Банишкиот сз–ји. По должината на овие два раседи се јавуваат термални извори на кои се изградени двете познати бањи (Косоврашка и Банишка бања). Во плиоценот котлината била исполнета со вода и претворена во езеро. Дното на котлината претставува брановидна рамнина со височина од 620–650 метри исполнета со квартерни и плиоцени седименти. Развиена е градската населба Дебар.

Поврзано
--------

* Дебарско-реканска Котлина

Наводи
------

1. ↑  *А. Стојмилов, Физичка географија на Р Македонија, ПМФ, Скопје, 2003*
2. ↑  Филиповски, Ѓорѓи; Р. Ризовски (1996). *Одлики на климатско-вегетациско-поčвените зони (региони) во Република Македонија*. П. Ристевски. Скопје: МАНУ. стр. 14, 59, 60.
**Антиподските Острови** (англиски: *Antipodes Islands*) — ненаселиви вулкански острови јужно од Нов Зеланд и територијално се дел од него. Оддалечени се 860 км од Стјуартовиот Остров.

Архипелагот се состои од еден главен остров, Антиподски Остров (20 км2), Волонсовиот Остров (2 км2) северно, и разни други островчиња и карпести столбови како Приветрениот Остров, Заветрениот Остров и островот Арчвеј. Највисока точка е Галовеј 366 m, кој претставува дел од најактивниот вулкан на архипелагот

Еколошки, островите му припаѓаат на екорегионот Антиподска подантарктичка островска тундра. Овие острови се прогласени за Светско наследство од УНЕСКО, заедно со останатите новозеландски Подантарктички Острови. Архипелагот е и природен резерват каде што јавноста нема општ пристап.

Флора и фауна
-------------

Колонија на пингвини (разни видови) во заливот Енкориџ на Антиподскиот Остров
На островите живеат разни видови птици, меѓу кои и ендемските видови антиподска бекасина, антиподски папагал-скокач и антиподски албатрос. На Антиподите живеат и половина од гривестите пингвини на светот. Флората на островите е подробно евидентирана, и тука спаѓаат некои видови растенија што се сметаат за мегабилки.

Поврзано
--------

* Оддалечени острови на Нов Зеланд
* Список на острови на Нов Зеланд
* Новозеландски Подантарктички Острови

Наводи
------

1. ↑  Конечно пребројуцање – редовни жители и живеалишта - Области вон територијалните единици, Попис 2006. Статистика Нов Зеланд. проверено: 26 август 2010 (англиски)
2. ↑  „Antipodes Island". *Глобална програма за вулканизмоит*. Смитсонова установа. (англиски).
**Ања Монк** (германски: *Anja Monke*, 28 мај 1977 во Херфорд ) е германски професионален играч на голф. Таа од 2004 година играла на Женската Европска Турнеја. 

Монке на 2009 година на LPGA првенство

Кариера
-------

Во 2003, Монке го освоила Меѓународното првенство на аматери во Швајцарија и Италија, а била прогласена за германски женски аматерски играч на годината. Есента, со хендикеп од +3, таа станала професионец.

Монке играла за Германија со Миријам Нагл во 2006 година и со Денис Симон во 2007 година на Светското првенство на жени во Јужна Африка.

Во септември 2008 година, го освоила својот прв професионален турнир, *Ведиорбис Опен де Франс Дамс*. Таа потоа се квалификувала за *ЛПГА турнеја*. Во декември 2008 година, таа победила на Мастерс за дами во Дубаи .

Професионални победи
--------------------

### Европска турнеја за дами (3)

* 2008 (2) *Ведиорбис Отворено де Франс Дамс*, Мастерс за дами во Дубаи
* 2010 (1) Куп на Лала Марием

Тимски настапи
--------------

**Професионалец**

* Светско првенство (каде ја претставувала Германија): 2006, 2007

Наводи
------

1. ↑  „Anja Monke". *Spieler der Woche*. deutsche golf online. 2008-12-10. Архивирано од изворникот на 2008-12-12. Посетено на 2008-12-19.
2. ↑  „Porträt". Miriam Nagl. Посетено на 2008-12-19.[*мртва врска*][*мртва врска*]
3. ↑  „Golf – International: Skiunfall zwingt Golferin Nagl zu Zwangspause". *Focus Online - Sport*. 2007-01-09. Посетено на 2008-12-19.
4. ↑  „Resultados 2007 Women's World Cup of Golf". Portugal Golf. 2007-07-13. Посетено на 2008-12-19.
5. ↑  „Quick comments from the Vediorbis Open de France Dames champion, Anja Monke". Ladies European Tour. 2008-09-28. Посетено на 2008-12-19.
6. ↑  „Anja Monke, the 2008 Dubai Ladies Masters champion, talks to the media". Ladies European Tour. 2008-12-14. Архивирано од изворникот на 2008-12-18. Посетено на 2008-12-19.

Надворешни врски
----------------

* Матична страница
***Полжавот и китот*** е сликовница за деца од 2003 година од Џулија Доналдсон и илустрирана од Аксел Шефлер. Книгата е добитник за најдобра книга за предучилишна возраст во 2009 година, на наградата Блу Питер во 2005 година, и за најдобра книга за читање на глас и како и наградата Гиверни во 2007 година за најдобра научна книга со слики. *Полжавот и китот* била адаптирана во нескратена аудио книга, претстава а исто така била и преведена на британски знаковен јазик. Во 2019 година бил објавен краток филм кој е заснован на книгата.

Заплет
------

На мазна црна карпа покрај пристаништето живеат јато морски полжави, а еден од нив копнее да го види големиот, широк свет; чувство што сонародниците кои се врзани за карпата не можат да го разберат. Откако ќе напише оглас за „ *барање на превоз околу светот* "со помош на слузот од полжав, еден љубезен грбав кит пристигнува една ноќ осветлена од месечината и му нуди да го однесе на своите патувања. Заедно тие одат на патување по океанот низ целиот свет, покрај санта мраз,вулкани, ајкули и пингвини. Водното дуо на својот пат гледа прекрасни глетки, се додека едно сончево летно утро, грбавиот кит, збунет од звукот на група тркачки глисери, плива во заливот и заглавува на плажа од плимата што се повлекува.

Во обид да му помогне на својот пријател, полжавчето ползи до блиското училиште во заливот и пишува „*Спаси го китот!* "со слузот на таблата. Децата и наставникот од училиштето веднаш ги известуваат службите за итни случаи, а локалното население и противпожарната служба помагаат да се одржи напуштениот кит влажен додека плимата конечно не се сврти. Полжавот и китот се продолжуваат безбедно да пливаат подалеку од селаните, кои им маваат и ги бодрат.

Заедно, полжавот и китот се враќаат во домот на полжавот на пристаништето, каде што ги импресионираат другите членови во јатото со приказните од патувањето. Китот ја испружа опашката, дозволувајќи им на другите полжави да се качат. Потоа, додека сонцето заоѓа зад површината на океанот, грбавиот кит го носи целото јато полжави, во понатамошни авантури.

Адаптации и изданија
--------------------

Приказната е достапна во мек повез, книга со цврсти корици, сложувалка, боенка, книга со активности и налепници, аудиокнига со придружно аудио ЦД, магнетна книга и книга за заедничко читање со придружна магнетна аудио лента. Изданието со мек повез е посветено: „На сите во основното училиште Хилхед, Вик"

*Полжавот и Китот* била адаптирана за сцена од театарската компанија Tall Stories во 2012 година и била изведувана на турнеја низ Обединетото Кралство и остатокот од светот.

Осврти
------

*Тајмс* ја нарече: „Храбра и брилијантна, мудара и откачена". *Гардијан* рече дека е „радост да се чита гласно" и ја вклучи во списокот на најдобри детски книги за возраст од 2 до 4 години.

Наводи
------

1. ↑  Crown, Sarah (12 May 2010). „The best children's books: 2–4 year-olds". *The Guardian*.

Надворешни врски
----------------

* видео на *полжавот и китот*
**Елке Шал**, роденa на 19 јули 1973 година во Шпајер, е професионален пинг-понг играч од Германија. Таа има офанзивен стил.

Таа се натпреварувала на пет последователни Олимписки игри од 1992 до 2008 година.Нејзината партнерка во двојки на првите четири Олимписки игри беше Никол Штрус,со која го освоила Европското првенство во 1996 и 1998 година. Таа беше дел од германскиот тим кој беше трет во 1997 година и шести во 2004 година на Светските првенства и три пласмани на подиумот на Европските првенства во 2000, 2002 и 2007 година.

Таа го освоила германскиот шампионат во мешани двојки шест пати и беше играч на годината во Германија во 2003-та година. На Светското првенство во 2009 година, таа и Кристијан Сус стигнале до четврт-финалето, но потоа биле поразени од евентуалните сребрени медалисти.

Од 2001 до 2008 година била во брак со германскиот професионален пинг-понг играч Торбен Восик, кого го запознала во 1991 година.

Таа има тројца браќа и сестри. Нејзиниот брат Мартин е пензиониран професионален кошаркар.

Нејзиниот матичен клуб е ТВ Бузенбах.

Исто така види
--------------

* Список на спортисти со најмногу настапи на Олимписките игри

Наводи
------

1. ↑  Elke Schall Wosik at Sports Reference
2. ↑  „Elke Wosik". Архивирано од изворникот на 2008-12-23. Посетено на 2010-04-02.
3. ↑  „World Championships 2009 - Table Tennis - Mixed Doubles Results".
4. ↑  „Die Vorstellung unserer Olympioniken: Elke Schall - Tischtennis | netzathleten". Архивирано од изворникот на 2011-07-19. Посетено на 2010-04-02.
Предлошка:Footer European Champions Table Tennis Doubles WomenПредлошка:Footer European Champions Table Tennis Team Women

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 297332386
* ISNI: 0000 0004 0212 0719
* GND: 1033422835

 |

 |
**Никол Штрусе** (германски: *Nicole Struse*, 31 мај 1971 година во Хан, Северна Рајна-Вестфалија, Германија) е пинг понг - играч од Германија, која освоила неколку национални натпревари и стигнала до третиот круг со Елке Шал на натпреварот за женски двојки на Летните олимписки игри 2004. Таа ја претставувала својата родна земја на четири последователни Летни олимписки игри, почнувајќи од 1992 година. Во 1995 таа била рангирана на 1 место во европската ранг листа. Во 2004 го освоила првиот турнир за пинг-понг во Европа. По освојувањето на осумте германски првенства, таа ги заменила Хилде Буссман и Труде Патци со нов рекордер во 2005 година. 2006 таа и Ву Џиаду го освоиле германското првенство во двојки. Во март 2009 година, таа била шеста на германската ранг-листа. Потоа таа не била рангирана повеќе поради тоа што не учествуваше во доволно пинг-понг игри во текот на последните 12 месеци.

Приватен живот
--------------

На 1 мај 2000 година Штрусе станала член на „Спортфордегрупе" на „Федералните сили за одбрана" на Германија во Мајнц .

Надворешни врски
----------------

* Влез во ITTF-Datenbank Архивирано на 23 февруари 2011 г.
* Извештај на Tischtennis Архивирано на 24 октомври 2008 г.

Наводи
------

1. ↑  Magazine DTS, 1996/1 S.34
2. ↑  Zeitschrift DTS, 2005/3 S.12
3. ↑  „Deutsche Rangliste bei www.joola.de". Архивирано од изворникот на 2011-07-19. Посетено на 5 мај 2019.
4. ↑  „архивски примерок". Архивирано од изворникот на 2016-03-04. Посетено на 5 мај 2019.
5. ↑  Zeitschrift DTS, 2000/7 S.9
**Стромагенот** е производ кој е направен од матични клетки земени од коскената срцевина на пациентот и одгледувани во лабораторија. Откако коскената срцевина на пациентот е уништена со третман со зрачење на целото тело или хемотерапија, овие клетки се инјектираат назад во пациентот за да помогнат во обновата на коскената срцевина на пациентот. Стромагенот е проучен за спречување на болеста со трансплатирани клетки против домаќинот за време на трансплантација на матични клетки кај пациенти кои примаат третман за рак. Стромагенот се користи во клеточната терапија. Исто така наречени автологни проширени мезенхимални матични клетки OTI-010.  Трансплантацијата на периферни матични клетки може да им овозможи на лекарите да даваат повисоки дози на хемотерапија и да убијат повеќе туморски клетки. Сè уште не е познато и испитано дали Стромагенот го подобрува успехот на трансплантација на матични клетки кај жени со рак на дојка.

Наводи
------

1. ↑  „NCI Dictionary of Cancer Terms". *National Cancer Institute*.Public Domain *Оваа статија вклучува текст од овој извор, кој е во јавна сопственост**.*
2. ↑  „Glossary - Maryland Oncology". *marylandoncology.com*.[*мртва врска*]
3. ↑  „Peripheral Stem Cell Transplantation With or Without Stromagen Following Chemotherapy in Treating Women With Metastatic Breast Cancer - Full Text View - ClinicalTrials.gov". May 11, 2017. Посетено на May 11, 2017. Наводот journal бара `|journal=` (help)Public Domain *Оваа статија вклучува текст од овој извор, кој е во јавна сопственост**.*
**Бјетислав Појар** (7 октомври 1923– 12 октомври 2012 ) — чешки куклар, аниматор и режисер на кратки и играни филмови.

Роден во Сушице, Чехословачка, Појар ја започнал својата кариера кон крајот на 40те години на минатиот век со својата работа на *„Приказната за бас-виолончело"* (1949) заснована на приказната на Антон Чехов, а во режија на чешкиот аниматор на куклени претстави Јиржи Трнака. Појар служеше како куклар кај неговиот ментор Трнка.

Појар составил обемна работа како режисер и аниматор во Чехословачка, каде што снимаше филмови и во куклена анимација до вообичаената стоп-анимација.

Во средината на 1960те години, Појар емигрирал во Канада, каде што започнал долга соработка со Националниот филмски одбор. Неговото канадско дело е најдобро познато и има освоено награди на престижни меѓународни филмски фестивали. Неговиот филм *Да се види или да не се види* е добитник на Канадската филмска награда за филм на годината во 1970.

Творештвото на Појар се одликува со силни социјални коментари, како на пример во *Балаблок*, каде војски на суштества во форма на мал круг и квадрат се борат едни со други сè додека сите не бидат ранети во непрепознатиливи форми. Честопати, кратките панталони на Појар содржат малку или воопшто немаат дијалог.

Во средината на 2000те години Појар се вратил во чешката филмска дејност со цел да го ко-режира анимиран игран филм „*Фимфарум 2"* (заснован на приказните на Јан Верих), кој бил објавен во 2006 година.

Појар почина во Прага на 89-годишна возраст во 2012 година.

Награди
-------

* 1960 — Гран при на Анеси Кристал за *Лавот и песната*.
* 1969 — Канадски филм на годината: *Да се види или да не се види*.
* 1969 — Меѓународен филмски фестивал во Берлин : Награда за најдобар краток филм за *да се види или да не се види* .
* 1972 — Кански филмски фестивал : Награда за најдобар краток филм за *Балаблок* .
* 1979 — Кански филмски фестивал : Награда за најдобар краток филм за *Бум*.
* 1981 — Меѓународен филмски фестивал во Берлин: Канадски филм на годината: Филмска награда Ото Дибелиус за нови медиуми за *Е.*
* 1987 — Светска прослава на анимација: Награда на филмскиот критичар во Лос Анџелес за *Нојтангел*.
* 2006 — АниФест (Чешка): Награда за најдобар долгометражен филм за *Фимфарум 2*.
* 2007 — Фестивал на европски анимирани играни филмови и ТВ спецификации (Унгарија): Најдобар телевизиски специјал за *Том* *Тамб* од *Фимфарум 2*.

Наводи
------

1. ↑  Břetislav Pojar, author of Bears from "Kolin an der Elbe", Dies at 89 (Czech: "*V osmdesáti devíti letech zemřel autor medvědů od Kolína Břetislav Pojar*").
2. ↑  "Canadian Film Awards". *The Canadian Encyclopedia*, October 1, 2007.
3. ↑  *KAFF 2007 Díjak Архивирано на 4 март 2016 г.* (English: "KAFF 2007 Awards Архивирано на 8 септември 2017 г."). Kecskeméti Animáció Film Fesztivál. 2007.
**Рафаел Бек** (германски: *Raphael Beck*, 6 март 1992) е германски бадминтон играч. Тој почнал да игра бадминтон на возраст од 9 години и се приклучил на германскиот национален бадминтон тим во 2011 година.

Достигнувања
------------

### Европски игри

*Машки двојки*

| Година | Место | Партнер | Противник | Оценка | Резултат |
| --- | --- | --- | --- | --- | --- |
| 2015 | Бакинска спортска сала, Баку, Азербејџан | Андреас Хајнц | Матијас Бо  Карстен Могенсен | 18-21, 17-21 | **Бронза** |
|

*Мешани двојки*

| Година | Место | Партнер | Противник | Резултат | Пласман |
| --- | --- | --- | --- | --- | --- |
| 2015 | Бакинска спортска сала, Баку, Азербејџан | Кира Катенбек | Никлас Нохр Сара Тхугесен | 21-17, 10-21, 15-21 | **Бронза** |
|

### Гран-при БВФ

Гран-при БВФ има две нивоа, Големата награда и Големата награда Злато. Ова е серија турнири за бадминтон, санкционирани од Светската федерација на бадминтони (БВФ) од 2007 година.

Наводи
------

1. ↑  „Players: Raphael BECK". *bwfbadminton.com*. Badminton World Federation. Посетено на 1 September 2016.
2. ↑  „Raphael BECK Full Profile". *bwf.tournamentsoftware.com*. Badminton World Federation. Посетено на 1 September 2016.

Надворешни врски
----------------

* Профил на СБФ
Субдурален емпием е форма на емпием - насобирање на гној, во т.н. субдурален простор.

 Субдурален емпием
До формирање на субдурален емпием може да дојде при бактериски инфекции, или портеко, инфекции со габи во коските на черепот, кои се прошируваат и достигаат до мозочните обвивки. Обично, субарахноидалниот простор не е зафатен во случај на субдурален емпием, но насобирањето на гној во субдуралниот простор може да предизвика масовен ефект со компримирање (притиснување) на мозочното ткиво. Друга компликација која може да се јави е воспаление на премостувачките вени (вените кои ги поврзуваат површинските мозочни вени со венските синуси) кои минуваат низ субдуралниот простор, познато како тромбофлебитис, што доведува до зачепување на венскиот крвен сад и до инфарцирање на мозочното ткиво. Третманот на субдурален емпием вклучува, меѓу другото, хируршко дренирање на емпиемот (гнојот) - во случај на целосно отстранување, обично се јавува задебелување на тврдата мозочна обвивка (дура) како единствена последица. Симптомите вклучуваат општи знаци на инфекција како висока температура, омалаксаност, главоболка, вкочанет врат (менингизам). Покрај тоа, некои пациенти развиваат и други невролошки знаци. Во анализата на цереброспиналната течност параметрите се слични како кај мозочен апсцес, бидејќи и двете состојби се параменингеални инфективни процеси. Ако дијагнозата и третманот се отпочнат навреме, вообичаено доаѓа до целосно закрепнување.

Субдурален емпием најчесто се јавува во детството.  Може да се јавува во поврзаност со синузитис.

Наоди
-----

1. ↑  „Subdural empyema in center". *J Microbiol Immunol Infect*. **41** (1): 62–7. February 2008. PMID 18327428. Архивирано од изворникот на 2009-08-31. Посетено на 2024-02-10.
2. ↑  „Subdural empyema as a complication of sinusitis in the pediatric population". *Int. J. Pediatr. Otorhinolaryngol*. **70** (9): 1581–6. September 2006. doi:10.1016/j.ijporl.2006.04.007. PMID 16777239.
**Заливот Парну** е залив во североисточниот дел на Ливонскиот Залив (Ришки Залив), во јужна Естонија.

Географија
----------

Има површина од 411км2. Максималната длабочина во устието на заливот е 12 м. Бреговите се ниски, на некои места песочни. Соленоста на водата во заливот е 0-0,8 промили во пролет и до 5,5 промили во есен.

Во заливот се влеваат неколку реки, од кои најголема е реката Парну.

Заливот е исто така најважното крајбрежно риболовно подрачје на Естонија.

Наводи
------


1. ↑  Pärnu River Basin Management Plan Retrieved May 8, 2015.
2. 1 2  „Pärnu laht". *Eesti Entsüklopeedia* (Estonian). Архивирано од изворникот на 1 May 2018. Посетено на 8 May 2015.CS1-одржување: непрепознаен јазик (link)
„Бегство во Египет" од Џото ди Бондоне
**Бегство во Египет** — бегството на семејството на Исус Христос во Египет, опишано во Евангелието по Матеј, за да се избегне колежот на младенците извршен по наредба на царот Ирод. Евангелската приказна за овој настан е исклучително кратка; повеќето подробности се содржани во апокрифното „Евангелија на детството". Бегството во Египет е популарна тема во визуелните уметности.

Приказна
--------

Кога светите тројца мудреци отишле да го најдат Исус, прашале еден водач по име Ирод Велики каде да го најдат „царот на сите Евреи". Ирод се исплашил дека Исус може да стане цар наместо него, па се обидел да го најде и да му наштети. Тој наредил да се убијат сите доенчиња во Витлеем, надевајќи се дека ќе се ослободи од Исус. Но еден ангел му рекол на Јосиф во сон да ги одведе Исус и Марија во Египет за да ги заштити.

Египет било добро место за одење бидејќи Ирод не бил главен таму. И Египет и Јудеја биле дел од Римското Царство и биле поврзани со безбеден пат по крајбрежјето наречен „морски пат". И така, им било лесно да патуваат до таму и да останат безбедни.

Историчност
-----------

Во Евангелието по Лука, приказната е малку поинаква. Зборува за тоа како Јосиф, Марија и Исус одат во Ерусалимскиот храм, а потоа се враќаат дома во Назарет. Некои луѓе што ги проучуваат овие приказни мислат дека верзиите на Лука и Матеј за раѓањето и настаните околу младиот Исус можеби не се целосно вистинити. Тие веруваат дека Матеј можеби измислил некои делови за да го поврзе Исус со Мојсеј, особено делот за одење во Египет. Матеј сакал да го покаже Исус како сличен на Мојсеј, особено за еврејскиот народ, а Бегството во Египет го прикажува токму тоа.

Наводи
------

1. ↑  Funk, Robert W. (Robert Walter), (1998). *The acts of Jesus : the search for the authentic deeds of Jesus*. HarperSanFrancisco. ISBN 9780060629786. OCLC 37854370.CS1-одржување: излишна интерпункција (link)
2. ↑  Harris, Stephen L. *Understanding the Bible*. ISBN 9780073407449. OCLC 436028175.

Надворешни врски
----------------

|  |  |
| --- | --- |
| Ризница | „Бегство во Египет" на Ризницата ? |

* Orthodox Wiki article on the Flight into Egypt
* John Calvin's commentary
* Further reading on the Flight into Egypt in art
**Македонска аикидо федерација - Аикикаи Македонија** е организација која обединува здруженија на граѓани (клубови) чија дејност е аикидо. Целта ѝ е изучување на аикидото во неговата изворна форма, според начелата поставени од основачот Морихеи Уешиба и според стандардите на Аикикаи Фондацијата од Токио, Јапонија.
Формирана е во 2006 година.

Административен статус
----------------------

МАФ е регистрирано правно лице согласно Законот за здруженија и фондации во Република Македонија со седиште во Скопје. Територијата на дејствување е целата територија на републиката. Федерацијата ја претставува нејзиниот претседател, а главното одлучувачко тело е нејзиното собрание кое е сочинето од претставниците на поединечните клубови-членки.

Името на федерацијата
---------------------

Јапонскиот збор „Аикикаи", во името на федерацијата, во превод значи „Организација за АИКИ" или поточно: „Организација за хармонизација на енергија". Истиот е преземен од името на матичната организација за аикидо во Токио, Јапонија, која го носи името „Аикикаи фондација - Светско седиште на аикидото" (Aikikai Foundation - Aikido world headquarters).

Цели
----

Една од целите на МАФ е обезбедување на полно Признавање од Аикикаи фодацијата во Токио. До исполнувањето на сите услови за ова признавање, МАФ ги одржува официјално воспоставените односи со Аикикаи фондацијата од Токио, и од неа ги добива сите дипломи за членовите кои положуваат за мајсторски степени (ДАН степени).

Меѓународен статус
------------------

Македонската аикидо федерација - Аикикаи Македонија, според својот статут и техничките правила, ги признава сите документи (дипломи, сертификати, титули и др.) издадени и верификувани од Аикикаи фондацијата во Токио.

Македонската аикидо федерација - Аикикаи Македонија, според својот статут и техничките правила, издава сертификати за право на подучување аикидо на лица кои ги исполнуваат условите наведни во техничките правила. Сертификатите важат во рамките на федерацијата.

Клубови членки
--------------

* Аикидо клуб Хенбо - Скопје, Центар
* Аикидо клуб Икеда - Скопје, Кисела Вода
* Аикидо клуб Заншин - Куманово
* Аикидо клуб Бушидо - Велес
* Аикидо клуб Хеиши - Скопје
* Аикидо клуб Теншинкан-доџо - Скопје

Надворешни врски
----------------

* Официјалното мрежно место на Аикикаи Македонија

Извори
------

1. ↑  Статут на Македонската аикидо федерација - Аикикаи Македонија
Полица со разновидни манга серии *танкобон*
**Танкобон** (јапонски: 単行本) — јапонски израз за книга во која дејството е целосно и не е дел од некој серијал, иако манга-индустријата понекогаш го користи овој израз за некои изданија кои припаѓаат на серијалот на некој начин. Овој израз се користи за романи, трудови, каталози, албуми, и стрипови (поконкретно манга).

Наводи
------

1. ↑  Gravett, Paul. 2004. *Manga: Sixty Years of Japanese Comics.* NY: Harper Design. ISBN 1-85669-391-0. p. 8.
2. ↑  Schodt, Frederik L. 1986. *Manga! Manga! The World of Japanese Comics.* Tokyo: Kodansha. ISBN 978-0-87011-752-7.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Македонско лекарско друштво (МЛД)** — професионално здружение од областа на здравството основано во 1945. год. како Здружение на лекарите, стоматолозите и фармацевтите. Фармацевтите формирале посебно здружение од МЛД на 12 јули 1947. а стоматолозите на 10.06.200.4 година. Членството се состои од 4.490 лекари (08/2008) организирани во 22 подрачни и 70 специјалистички и субспецијалистички здруженија.

Мисија на МЛД е унапредувањето на медицинската и сродните науки, зачувување и унапредување на достоинството и угледот на лекарската професија, и заштита на интересите на лекарите. МЛД е главен носител на организираната континуирана медицинска образование (КМЕ) и континуиран професионален развој (КПР) во континуитет повеќе од 70 години.

Македонското лекарско друштво со своето над седумдесет годишно дејствување преку генерации на лекари и нивната доброволна и несебична заложба и пожртвуваност, претставува еден од главните столбови на македонското здравство и значаен сегмент во вкупниот општествено-социјален развој на Република Македонија.

МЛД е претходник на Медицинскиот факултет како извор на првиот наставнички кадар на факултетот.

МЛД бил иницијатор за формирањето на Лекарската комора на Македонија.

МЛД е добитник на повеќе награди: 11 Октомвриска , 13 Ноемвриска, Св. Климент Охридски и др.

МЛД е член на Светската медицинка асоцијација WMA, EFMA/WHO, Европскиот форум на лекарски асоцијации, SEEFMA Форумот на лекарските асоцијации од Југоисточна Европа, и повеќе од 40 меѓународни специјалистички асоцијации.

Актуелен Претседател на Македонското лекарско друштво е **Доц. д-р** **Горан Димитров**.

Надворешни врски
----------------

* Мрежно место на Македонското лекарско друштво.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| 
	+ п
	+ р
	+ у **Македонско здравство**   |
| --- |
|  |
| **Министерство за здравство**  Агенција за лекови  **·**  Дирекција за храна **·**  ДСЗИ  **·**  ИЈЗ  **·**  ФЗОМ  **·**  Комисија за здравство  | Знамето на Светската здравствена организација |
|  |
| **Други организации**  Црвен Крст на Македонија  **·**  ХОПС  **·**  Х.Е.Р.А.  **·**  СЗО |
|  |
| **Клиники и болници**  Универзитетската Клиника за Радиотерапија и Онкологија   **·**  УКЦ Скопје  **·**  Воена болница  **·**  ПЗУ „Филип Втори"  **·**  УКСЦ „Св. Пантелејмон"  **·**  СБГА „Мајка Тереза" |
|  |
| **Комори и здруженија**  Лекарска комора  **·**  Стоматолошка комора  **·**  Македонско лекарско друштво  **·**  Македонско стоматолошко друштво  **·**  Здружение на приватни лекари |
|  |
| **Здравствени кампањи**  ГФАТМ |

 |
**Марија Зужелова** (р. 13 ноември 1948

, во Скопје) — македонска докторка - стоматолог и професор на Стоматолошкиот факултет во Скопје, Р Македонија.

Животопис
---------

проф. д-р Марија Зужелова е родена на 13. ноември 1948 година во Скопје. Средно образование завршила во Училиштето за забари и забни техничари во Скопје во 1967 година. На Стоматолошкиот факултет во Скопје дипломирала во 1973 година. Со звањето специјалист по ортодонција се здобила во 1977 година.

Во 1983 година, на Стоматолошкиот факултет во Скопје, проф. Зужелова го одбранила магистерскиот труд под наслов "Рендгенкраниометриска анализа на фацијалните и кранијалните варијации во етничките групи" и се здобила со научниот степен магистер на стоматолошки науки од областа ортодонција. Со одбраната на докторската дисертација на Стоматолошкиот факултет во Белград, под наслов "Рендгенска кефалометриска проучавања линеарних и ангуларних димензија назолабијалних структура код особа са нормалном оклузијом и малоклузијом II/1 и III класе" се здобила со научниот степен доктор на стоматолошки науки од истата област.

Во 1973 г. како стипендист на Заедницата за научни дејности, темата "Смена на забите како фактор за оклузални неправилности" ја изработила на Клиниката за ортодонција. Првото вработување на проф. Зужелова било во 1974 г. на Клиниката за ортодонција при ООЗТ Стоматолошки клиники. Во 1977 г. била избрана во звањето помлад асистент на Катедрата за ортодонција при Стоматолошкиот факултет во Скопје, а во 1979 г. била избрана за асистент. Во 1982, 1985 и 1989 била преизбирана во истото звање. Изборот за доцент на проф. Зужелова бил извршен во 1990 г. а за вонреден професор била избрана во 1995 год, а во 2000 година била избрана во звањето редовен професор.

Како стипендист на Заедницата за меѓународна техничка соработка на Берлинскиот сенат, била на едногодишен студиски престој во Берлин, тогашна Западна Германија.

Според податоците со кои располагаме, публицистичкиот опус на професор Зужелова опфаќа над 100 статии кои се објавени во домашни и во странски публикации.

Проф. д-р Марија Зужелова била раководител на Клиниката за ортодонција при ООЗТ Стоматолошки клиники во Скопје во периодот 1996 до 1998. Во 1999 г. била повторно назначена за раководител на Клиниката за ортодонција. Проф. д-р Зужелова била и раководител на Катедрата за ортодонција при Стоматолошкиот факултет во Скопје.

Проф. д-р Марија Зужелова била учесник во изработката на научноистражувачкиот проект под наслов "Состојбата на оралното здравје и потребниот третман на населението во СР Македонија преку примената на базичните критериуми на Светската здравствена организација" чии резултати биле објавени во 1990 г.

Наводи
------

1. ↑  „Проф. д-р Зужелова Марија – Стоматолошки факултет – Скопје". Посетено на 2020-10-01.[*мртва врска*]
**Глигор Стефанов** (Кавадарци, 3 јули 1956

) - македонски вајар, значаен за иновацијата на скулптурата во осумдесеттите години и за нејзината
промоција во други средини. Живее и создава во Канада.

Животопис
---------

Стефанов е роден на 3 јули 1956 година во Кавадарци. Дипломирал на Академијата за ликовни уметности во Белград во 1981 година, каде што ги завршил и пост-дипломските студии во 1985 година. Од почетокот на својата кариера Стефанов ја обработувал скулптурата како објект или како комплексна просторна инсталација на објекти. Во средината на осумдесеттите години, започнал да создава просторни инсталации со употреба на природни материјали како памук, слама, трева, глина и дрво. Неговата серија изложби во јавни и во галериски простори како во Кавадарци, Загреб, Белград, Скопје и сл. биле меѓу првите **site-specific инсталации** и забележале значајна поддршка од македонската и југословенска критика. Со овие дела Стефанов бил вклучен на бројни значајни изложби на авангардната југословенска уметност во Франција, Австрија, Чехословачка, Унгарија, Грција, Германија и во југословенските центри како Сараево, Белград, Загреб и Скопје. Во 1986 година ја организирал својата голема самостојна изложба во Музејот на современата уметност во Скопје, каде што ја изложил серијата **Летала** во кои основен материјал била сламата. Во 1988 година се преселил во Лондон, каде што наративните аспекти на неговото дело добиле религиозни компоненти. Во раните деведесетти години на 20 век Стефанов создавал серија објекти и инсталации под заеднички наслов **Серафини, Керубини и Тронови** во форма на ангелски крилја и кругови, во кои и натаму основниот материјал била сламата. Со овие дела се појавувал на изложби во Вајтчапел галеријата во Лондон во 1989 година, Шумата Грајздеил (Grizdale Forest, 1990) и др. места во Англија. Во 1993 година заедно со вајарот Петре Николоски, Стефанов изложувал на 45. Биенале во Венеција како претставник на Македонија. Стефанов како предводник на иконографското студио **ARTSOME**, ја има насликано македонската црква „Св. Никола" во Виндзор, Канада, која претставува монументално дело и најголем уметнички потфат во Виндзор и областа Есекс воопшто.
Стефанов живее и работи во Монтреал, Канада.

Наводи
------

1. ↑  *За сликарството во црквата Св. Никола во Виндзор, Канада дело на Глигор Стефанов*
2. ↑  *Замина во потрага по душевен мир*[*мртва врска*]

Надворешни врски
----------------

* Мрежно место
* Стефанов на Facebook
* Замина во потрага по душевен мир[*мртва врска*] - интервју за Вечер, 2005

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 96601482
* GND: 1243673524
* ULAN: 500124626

 |

 |
**Дејан Ѓорѓевиќ** (Скопје, 9 декември 1967

) – универзитетски професор на Факултетот за информатички науки и компјутерско инженерство.

Животопис
---------

Дејан Ѓорѓевиќ е роден во Скопје во 1967 година. На Електротехничкиот факултет во Скопје дипломирал во 1992 година, магистрирал во 1997, а докторирал во 2004 година. На факултетот се вработил веднаш по дипломирањето како помлад асистент, напредувал во доцент во 2004 и вонреден професор во 2009 година. Во еден мандат бил продекан за настава на ФЕИТ. Со основањето на ФИНКИ преминал на овој факултет и станал редовен професор во 2014 година.

Одговорен е за 6 предмети на додипломски и четири предмети на магистерски студии. Автор е на преку 70 научни и стручни трудови објавени на домашни и меѓународни конференции и списанија. Учествувал во десетина апликативно истражувачки мултилатерални и билатерални проекти со повеќе универзитети од Европската унија. Член е на IEEE од 1991 и на ACM од 1997 година. Полињата на неговиот научно-истражувачки интерес вклучуваат: препознавање на облици, софтверско инженерство, машинско учење и напредни веб технологии.

Наводи
------

1. 1 2 3  „Дејан Ѓорѓевиќ". ФИНКИ. Посетено на 3 април 2024.
2. 1 2  *50 ГОДИНИ ФАКУЛТЕТ ЗА ЕЛЕКТРОТЕХНИКА И ИНФОРМАЦИСКИ ТЕХНОЛОГИИ*. Скопје: Факултет за електротехника и информациски технологии. 2009. стр. 157. ISBN 978-9989-630-58-3. `|access-date=` бара `|url=` (help)
**Министерството за образование и наука** е министерство во состав на Владата на Република Македонија, според член 23 од Законот за организација и работа на ограните на државната управа (Сл.весник на Р Македонија бр 59/2000 од 21.07.2000 година).

Министерството за образование и наука ги врши работите што се однесуваат на:

воспитанието и образованието од сите видови и степени;
организацијата, финансирањето, развојот и унапредувањето на воспитанието, образованието и науката;
воспитанието и образованието на децата на нашите ра ботници на привремена работа и престој во странство;
верификацијата на струките и профилите во образованието;
ученичкиот и студентскиот стандард;
технолошкиот развој, информатиката и техничката култура;
информацискиот систем;
меѓународната научно-техничка соработка;
надзорот од неговата надлежност и
врши други работи утрврдени со закон.
Во состав на Министерството за образование и наука се:

Педагошка служба;
Бирото за развој на образованието;
Управата за равој и унапредување на образованието на јазиците на националностите и
Државниот просветен инспекторат.
Бирото за развој на образованието има својство на правно лице.

Наводи
------

1. ↑  „Извештај за следењето на примената на начелото на соодветна и правична застапеност за 2017 година" (PDF). Народен правобранител на Република Македонија. јуни 2018. Архивирано од изворникот (PDF) на 2019-04-18. Посетено на 2019-06-09.
2. ↑  „Буџет на Република Македонија за 2018 година". Министерство за финансии на Република Македонија. Архивирано од изворникот на 2019-10-19. Посетено на 2018-11-22.

|  |  |  |  |  |  |  |
| --- | --- | --- | --- | --- | --- | --- |
| 

| * п
* р
* у
Министерства на Владата на Македонија |
| --- |
|  |
| Внатрешни работи •  Економија •  Животна средина и просторно планирање •  Здравство •  Земјоделство, шумарство и водостопанство •  Информатичко општество и администрација •  Култура •  Локална самоуправа •  Надворешни работи •  Образование и наука •  Одбрана •  Политички систем и односи меѓу заедниците •  Правда •  Транспорт и врски •  Труд и социјална политика •  Финансии |  |
|  |
| Актуелна влада •  Генерален секретаријат |

 |
Сурфер јава бран
**Сурфање** или **јавање на бранови** — воден спорт во кој едно лице (наречено сурфер) „јава" на предната страна или на дното на подвижен бран, кој обично се движи кон брегот. Брановите погодни за сурфање првенствено се наоѓаат во океан и море, но можат да се најдат и во езера или реки како „стоечки бран" или приливен бран. Меѓутоа, сурферите можат да користат и вештачки бранови создадени од чамци, како и бранови создадени во посебни вештачки базени за сурфање.

Изразот „сурфање" се однесува на чинот на јавање на бран, без разлика дали бранот е „јаван" со или без штица, и без оглед на положбата на телото додека се прави тоа. Домородните народи на Тихиот Океан, на пример, ги јавале брановите користејќи дрвени штици од Alaia, Paipo и други слични видови, и обично тоа го правеле на стомак и колена. Современата определба за сурфање, меѓутоа, најчесто се однесува на сурфер што јава бран додека стои на штица за сурфање.

Сурфањето е олимписки спорт од 2021 г. „Сурфање" може да значи и „пребарување на интернет".

Историја
--------

Потеклото на сурфањето може да се проследи до Древните Полинезијци, кои користеле дрвени штици за да се движат по брановите и за практични и за рекреативни цели. Овие рани сурфери одиграле значајна улога во обликувањето на културното и општественото ткиво на полинезиските општества, бидејќи сурфањето често било испреплетено со религиозни обреди и друштвени собири.

Современата историја на сурфањето почнала да се обликува кон крајот на XVIII век кога европските истражувачи првпат се сретнале со полинезиските сурфери во Тихиот Океан. Меѓутоа, дури на почетокот на XX век јавањето на бранови се здобило со популарност надвор од Полинезија. Дјук Каханамоку, хавајски олимписки пливач, е широко заслужен за воведувањето на сурфањето во светот во раните 1900-ти, помагајќи да се популаризира спортот во места како Австралија и Калифорнија.

Наводи
------

1. 1 2  „сурфање" — Дигитален речник на македонскиот јазик
2. 1 2  „сурфање" — Официјален дигитален речник на македонскиот јазик
3. ↑  „What is Surfing". *Academy of Surfing Instructors* (англиски). Посетено на 2024-03-25.

Надворешни врски
----------------

|  |  |
| --- | --- |
|  | Ризницата има слики и снимки поврзани со:
Surfing (категорија) |

* World Surf League
* Surf Handbook
* Surf Total Архивирано на 16 ноември 2019 г.
**Константин Евгениевич Кинчев (Панфилов)** (руски: *Константи́н Евге́ньевич Ки́нчев (Панфи́лов)*; роден на 25 декември 1958) — руски рок пејач, музичар, фронтмен и главен текстописец на руската рок/хард-рок група Алиса.

Биографија
----------

Роден како **Константин Евгениевич Панфилов** во Москва, Советски Сојуз, тој го зел презимето на неговиот дедо за неговото уметничко име *Костја Кинчев*. Кога Кинчев имал 15 години, за прв пат ја слушнал хеви метал групата Блек Сабат. После тоа тој одлучил да собере музички албуми на хард рок бендови од тоа време. Во средината на 70те години на минатиот век, пред да се приклучи на Алиса, тој свирешел во некои локални бендови од Москва. Во 1984 година, Кинчев донел одлука да ја напушти Москва и да се пресели во Ленинград, каде што му било понудено да стане вокал на Алиса.

Составот на бендот конечно бил завршен во декември 1984 година, кога се придружиле новиот вокал Костја Кинчев и гитаристот Петр Самојлов. Нивниот деби албум „Енергија" бил издаден од државното издаваштво „Мелодија" и се продал во повеќе од милион примероци.

Во 1987 година, весникот Смена го обвинил водачот на Алиса, Кинчев, за нацистичка пропаганда и за славење на Хитлер. Кинчев поднесол тужба за клевета и оштета за морална загуба. По едногодишниот судски процес, списанието објавило демант. Следниот албум на Алиса бил насловен член 206 дел 2, поглавје („Хулиганство") од Процедуралниот законик на Советскиот Сојуз, алудирајќи на овој процес.

Кинчев бил крстен во 1992 година по серија концерти во Ерусалим, и оттогаш христијанството главно влијание врз неговото усогласување и неговите текстови. Од крајот на 90те, неговите текстови главно се занимаваат со христијанството, рускиот патриотизам и словенското единство. Кинчев има добри односи со свештениците на Руската православна црква. Прилично конзервативната религиозно-патриотска промена на Кинчев била неповолно гледана од некои стари обожаватели кои ја сакале Алиса заради нивната оригинална „рок" порака. Сепак, другите се оттрганити од неговиот антисемитизам - меѓу другото. Тој се повика на Протоколите на старешините на Сион како веродостоен извор.

Наводи
------

 

1. ↑  „Orthodox T-Shirt Challenged as Extremist". *Moscow Times*. July 13, 2010. Посетено на March 2, 2011. ...is popular among nationalists and Orthodox Christian activists, including the front man of the popular rock band Alisa, Konstantin Kinchev...
2. ↑  Nemtsova, Anna (September 11, 2006). „A Russian Woodstock". *Newsweek*. Посетено на March 2, 2011.
3. ↑  Кинчев на православном лектории: «Разочарую, я не проповедник – я рок-звезда!
4. ↑  Константин Кинчев: «Попадая в Церковь, сразу начинаешь получать маленькие уроки любви»
5. ↑  Архив RS. Константин Кинчев: «Демократическая система голосования порочна по своей сути», 2005